b'\n_START_ARTICLE_\nLepota\n_START_PARAGRAPH_\nLepota je karakteristika osebe, \xc5\xbeivali, objekta ali ideje, ki poraja zaznavno izkustvo ugodja, pomena ali zado\xc5\xa1\xc4\x8denja. Lepota je obravnavana v okviru znanstvenih podro\xc4\x8dij estetike, sociologije, socialne psihologije in kulture. Ideal lepote je entiteta, ki je ob\xc4\x8dudovana ali pa jo odlikujejo zna\xc4\x8dilnosti, ki se v dolo\xc4\x8deni kulturi splo\xc5\xa1no pripisujejo pojmu \xc2\xbbpopolnost\xc2\xab. _NEWLINE_Izkustvo \xc2\xbblepega\xc2\xab\xc2\xa0pogosto vklju\xc4\x8duje interpretacijo dolo\xc4\x8dene entitete kot uravnove\xc5\xa1ene in harmoni\xc4\x8dne z naravo. To lahko vodi k ob\xc4\x8dutenju privla\xc4\x8dnosti in \xc4\x8dustvenega blagostanja. Ker je ob\xc4\x8dutenje lepote subjektivno izkustvo, je pogosto re\xc4\x8deno, da \xc2\xbbimajo vsake o\xc4\x8di svojega malarja\xc2\xab. V svojem najglobljem smislu lahko lepota vzbuja pomembna pozitivna refleksivna izkustva o svoji lastni eksistenci. Subjekt lepote je lahko karkoli, kar je v skladju z osebnim mi\xc5\xa1ljenjem.'